《游东山寺赠尉东冈》
元代·岑安卿

东山景物吾州稀，莲宫璀璨浮春辉。过湖人骑白雪马，待客僧立青苔矶。

花边举杯酒一斗，石上解衣松十围。最爱东冈老禅伯，夜窗为我谈玄机。

作者简介：岑安卿（1286～1355）元代诗人。字静能，所居近栲栳峰，故自号栲栳山人，余姚上林乡（今浙江慈溪市桥头镇与匡堰镇一带）人。志行高洁，穷阨以终，尝作《三哀诗》，吊宋遗民之在里中者，寄托深远，脍炙人口。著有《栲栳山人集》三卷，《四库总目》评其诗戛戛孤往，如其为人。